钦定古今图书集成/明伦汇编/氏族典/第421卷 > 《廖用贤尚友录》 > 尹赏
## 钦定古今图书集成/明伦汇编/氏族典/第421卷 > 《廖用贤尚友录》 > 尹赏

按《汉书尹赏传》，“赏字子心，钜鹿杨氏人也。以郡吏察
廉为楼烦长，徙频阳令，坐残贼免。后以御史举为郑
令。永始、元延间，上怠于政，贵戚骄恣，长安中奸猾浸
多，枹鼓不绝。赏以三辅高第，选守长安令，得一切便
宜从事。视事数月，盗贼止，郡国亡命散走，各归其处不敢窥。长安江湖中多盗贼，以赏为江夏太守，捕格”
江贼，及所诛吏民甚多，坐残贼免。南山群盗起，以赏
为右辅都尉，迁执金吾，数年卒官。四子皆至郡守。长
子立为京兆尹，皆尚威严，有治办名。